CELEX: 62020TN0337
Language: mt
Date: 2020-05-27 00:00:00
Title: Kawża T-337/20: Rikors ippreżentat fis-27 ta’ Mejju 2020 – Hochmann Marketing vs EUIPO (bittorrent)

3.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/25
            
         
      Rikors ippreżentat fis-27 ta’ Mejju 2020 – Hochmann Marketing vs EUIPO (bittorrent)
      (Kawża T-337/20)
      (2020/C 255/32)
      Lingwa tal-kawża: il-Ġermaniż
      
         Partijiet
      
      
         Rikorrenti: Hochmann Marketing GmbH (Neu-Isenburg, il-Ġermanja) (rappreżentant: J. Jennings, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Informazzjoni dwar il-proċedimenti quddiem l-EUIPO
      
      
         Trade mark kontenzjuża kkonċernata: it-trade mark verbali tal-Unjoni Ewropea bittorrent – Trade mark verbali tal-Unjoni Nru 3 216 439
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-30 ta’ Marzu 2020 fil-Każ R 187/2020-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tikkundanna lill-EUIPO għall-ispejjeż.
               
            
         Motivi invokati
      
      
                  —
               
               
                  Żball ta’ liġi serju, peress li l-konverżjoni fi trade mark Awstrijaka ma hijiex eskluża b’mod evidenti;
               
            
                  —
               
               
                  Ksur tal-Artikolu 47 tal-Karta tad-Drittijiet Fundamentali tal-Unjoni Ewropea kif ukoll l-ipoteżi arbitrarja li r-rikorrenti f’ebda mument ma pprovat b’mod sostantiv li l-użu fl-Awstrija għandu jitqies bħala li huwa affermat;
               
            
                  —
               
               
                  Ksur tal-Artikolu 103(1) tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  Irregolarità gravi tal-proċedura u żball ta’ liġi serju, peress li l-Bord tal-Appell ma ħax inkunsiderazzjoni l-konstatazzjoni u d-deċiżjoni tal-Uffiċċju, li l-konverżjoni fi trade mark Ġermaniż kienet korretta;
               
            
                  —
               
               
                  Ksur tal-Artikolu 47 tal-Karta tad-Drittijiet Fundamentali peress li repetutament ma ħax inkunsiderazzjoni il-prova ta’ użu prodotta fil-Kawża C-118/18;
               
            
                  —
               
               
                  Irregolarità tal-proċedura u ksur tal-Artikolu 47 tal-Karta tad-Drittijiet Fundamentali, peress li l-interess ekonomiku tar-rikorrenti fl-eżitu tal-proċedura huwa preżenti;
               
            
                  —
               
               
                  Irregolarità gravi tal-proċedura u żball ta’ liġi serju peress li ħa inkunsiderazzjoni l-argumenti fit-talba tal-intervenjenti tat-23 ta’ Settembru 2019 dwar l-applikazzjoni allegatament in mala fide tat-trade mark nazzjonali tar-rikorrenti;
               
            
                  —
               
               
                  Żball ta’ liġi serju minħabba l-esklużjoni tal-konverżjoni skont l-Artikolu 139(2)(a) tar-Regolament (UE) 2017/1001 tal-Parlament Ewropew u tal-Kunsill abbażi tas-sentenza fil-Kawża C-149/11;
               
            
                  —
               
               
                  Irregolarità gravi tal-proċedura u żball ta’ liġi serju, peress li l-Uffiċċju talab li jieħu pożizzjoni biss wara l-annullament tat-trade mark Awstrijaka u li l-Uffiċċju sal-lum għadu ma esprimiex ruħu dwar l-argumenti tar-rikorrenti li jinsabu fit-talba għal konverżjoni;
               
            
                  —
               
               
                  Żball ta’ liġi rigward id-deċiżjoni dwar l-ispejjeż.